Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendelethez
Paragraph Index: 14

1. A Szabályzat hatálya 1.1. A Szabályzat hatálya alá tartozik: a belföldön használatba kerülő, belföldön gyártott vagy belföldi használatra külföldről behozott gázpalack (a továbbiakban: palack). A palackra vonatkozó előírásokat — ha a Szabályzat másként nem rendelkezik — a gázhordóra is alkalmazni kell. 1.2. Nem tartozik a Szabályzat hatálya alá: 1.2.1. a legfeljebb 0,22 liter űrtartalmú palack, 1.2.2. a legfeljebb 2 liter űrtartalmú, folyadékkal részben töltött palack (pl. aerosol), 1.2.3. az erőgép indító és hajtó palackja, 1.2.4. a belenyomott gázzal működő tűzoltó készülék tartánya, valamint a halonnal oltó tűzoltó készülék szabvány szerinti tartánya (MSZ EN 3-3), 1.2.5. a hűtőberendezés (jéggyártó és hűtőgép) tartánya, 1.2.6. az olyan gáz tárolására szolgáló palack, amelynél a tárolt gáz hőmérséklete rendeltetésszerű használat mellett 50 ˚C fölé emelkedik, 1.2.7. külföldről az ország területére csak töltés, illetőleg egyszeri használat céljából behozott palack, 1.2.8. a szénsavas italok vagy gyógyvíz szállítására és kimérésére szolgáló palack, 1.2.9. a vízben oldott ammónia szállítására szolgáló palack, ha az oldatban legfeljebb 35 tömegszázalék ammónia van, II. rész JOGSZABÁLYOK 1998/106. szám 1.2.10. a tudományos, kutató- vagy fejlesztő intézet tulajdonában álló laboratóriumi vagy tudományos célra szolgáló palack, ha azt az intézet saját telepén (laboratóriumában) tölti, és kizárólag tudományos (kísérleti) célra használja, 1.2.11. a hajó, rakéta, légi jármű és mozgó off-shore egység speciális célra vagy meghajtásra szolgáló palackok, 1.2.12. a haditechnikai célra szolgáló palackok, 1.2.13. a bányászattal kapcsolatos tevékenységhez szükséges palackok, és ezek töltése, 1.2.14. a MÁV tulajdonában (használatában) lévő palackok, 1.2.15. a veszélyes áruk szállítására vonatkozó (a továbbiakban: ADR/RID) hatályos előírások közül az ADR 2201a szélzetszám alatt felsoroltak.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes